VZOREC-MOL SI PRIDRŽUJE SPREMEMBO BESEDILA POGODBE GLEDE NA SPREMEMBO VELJAVNIH PREDPISOV

**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković, identifikacijska št. za DDV: SI67593321, matična številka: 5874025000

(v nadaljevanju: MOL)

in

**IZVAJALEC\_\_\_\_\_\_\_\_**, naslov\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_, davčna številka/identifikacijska št. za DDV[[1]](#footnote-1): SI\_\_\_\_\_\_\_\_\_\_\_, matična številka \_\_\_\_\_\_\_\_\_\_

(v nadaljevanju: izvajalec)

skleneta naslednjo

**P O G O D B O**

**o sofinanciranju javnega kulturnega programa**

**v obdobju od leta 2024 do 2027**

**1. člen**

S to pogodbo bo MOL sofinanciral, izvajalec pa izvedel kulturni program v obdobju od leta 2024 do 2027 (v nadaljevanju: program), ki je bil izbran z odločbo MOL št. \_\_\_\_\_\_\_\_\_ z dne \_\_\_\_\_\_\_\_\_\_\_(v nadaljevanju: odločba) na podlagi Javnega razpisa za izbor javnih kulturnih programov, ki jih bo v obdobju od leta 2024 do 2027 sofinancirala MOL (obvestilo o objavi: Uradni list RS, št. xx/xx; objava: spletna stran MOL: <https://www.ljubljana.si/sl/razpisi-razgrnitve-in-javne-objave/>) (v nadaljevanju: javni razpis).

Sredstva za sofinanciranje programa v letu 2024 so predvidena v Odloku o proračunu MOL za leto 2024 (Uradni list RS, št. xx/23) na proračunski postavki *082044* *Javni kulturni programi in projekti* v okviru NRP *7560-16-0589 Sofinanciranje kulturnih programov za obdobje 2017 do 2030*.

Sredstva za sofinanciranje programa v letu 2025 so predvidena v Odloku o proračunu MOL za leto 2025 (Uradni list RS, št. xx/23) na proračunski postavki *082044* *Javni kulturni programi in projekti* v okviru NRP *7560-16-0589 Sofinanciranje kulturnih programov za obdobje 2017 do 2030*.

Sredstva za leti 2026 in 2027 bodo zagotovljena v proračunih MOL za ti dve leti.

MOL si v primeru spremembe veljavnih predpisov, pridržuje pravico do spremembe besedila te pogodbe v delu, ki se nanaša na dinamiko financiranja, predplačila in plačilni rok.

**2. člen**

Sredstva po tej pogodbi se dodelijo z namenom spodbujanja ustvarjanja in poustvarjanja ter posredovanja javnih kulturnih dobrin na področjih: uprizoritvenih umetnosti, glasbenih umetnosti, vizualnih umetnosti, intermedijskih umetnosti, spodbujanja bralne kulture in literarnih prireditev, transdisciplinarnih kulturnih programov, podpornih kulturnih programov in kulturno-umetnostne vzgoje ter trajnejšega delovanja izvajalca javnega kulturnega programa.

Cilji, ki bodo realizirani z izvedbo programa po tej pogodbi, za katerega so dodeljena sredstva MOL, so: trajnejše zadovoljevanje kulturnih potreb, spodbujanje celovitih in vsebinsko zaokroženih programov in spodbujanje in zagotavljanje dostopnosti.

**3. člen**

Izvajalec se zavezuje, da bo v letu 2024 izvedel kulturni program v skladu z opisom vsebine iz prijave na javni razpis št. 611-xx/2023-xx, z dne \_\_\_\_\_\_\_\_\_ (v nadaljevanju: prijava).

Program v letu 2024 obsega na osnovnem področju: \_\_\_\_\_\_\_\_\_\_\_\_\_\_\_

* programska enota: \_\_\_\_\_\_\_\_\_\_\_\_\_\_\_\_
* programska enota: \_\_\_\_\_\_\_\_\_\_\_\_\_\_\_\_.

Program v letu 2024 obsega na drugih področjih:

področje: \_\_\_\_\_\_\_\_\_\_\_\_\_\_\_\_

* programska enota: \_\_\_\_\_\_\_\_\_\_\_\_\_\_\_\_
* programska enota: \_\_\_\_\_\_\_\_\_\_\_\_\_\_\_\_;

področje: \_\_\_\_\_\_\_\_\_\_\_\_\_\_\_\_

* programska enota: \_\_\_\_\_\_\_\_\_\_\_\_\_\_\_\_
* programska enota: \_\_\_\_\_\_\_\_\_\_\_\_\_\_\_\_;

področje: \_\_\_\_\_\_\_\_\_\_\_\_\_\_\_\_

* programska enota: \_\_\_\_\_\_\_\_\_\_\_\_\_\_\_\_
* programska enota: \_\_\_\_\_\_\_\_\_\_\_\_\_\_\_\_ .

Rok za izvedbo programa v letu 2024 je 31. 12. 2024.

Izvajalec lahko finančna sredstva iz 5. člena te pogodbe za sofinanciranje programa v letu 2024 črpa le v proračunskem letu 2024.

**4. člen**

Pogodbeni stranki ugotavljata, da znaša celotna ocenjena vrednost programa v letu 2024, ki je povzeta iz prijave \_\_\_\_\_\_\_\_\_\_\_EUR, celotna vrednost programa na podlagi izdane odločbe pa \_\_\_\_\_\_\_\_\_\_\_\_ EUR.

MOL in izvajalec se dogovorita, da bo MOL zagotovil izvajalcu sredstva za izvedbo programa v letu 2024 v skupni višini \_\_\_\_\_\_\_\_\_\_\_\_\_\_ EUR (z besedo:\_\_\_\_\_\_\_\_\_\_\_\_\_ evrov, xx/100), od tega za:

* program na osnovnem področju: ………….EUR,
* program na drugem področju: …………… EUR,
* program na drugem področju: …………….EUR,
* program na drugem področju: …………….EUR,
* program na drugem področju: …………….EUR.

V primeru, da bo dejanska (končna) vrednost in obseg letnega programa nižja od vrednosti iz prejšnjega odstavka tega člena, se delež sofinanciranja MOL sorazmerno zniža.

**5. člen**

MOL bo sredstva za sofinanciranje izvajanja programa v letu 2024 v dogovorjeni višini nakazal na transakcijski račun izvajalca številka SI56\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_ po prejemu popolnega zahtevka, ki ga prejemnik odda:

1. **Zahtevek za predplačilo:**

po podpisu pogodbe kot predplačilo v višini do\_\_\_\_\_% skupno odobrenih sredstev za leto 2024, za primere, ki jih določa 33. člen Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23, 76/23-ZJF-I in 97/23; v nadaljevanju: ZIPRS2324), ki določa, da so predplačila do višine 30 oz. 70 odstotkov (odvisno od višine sofinanciranja) predvidenih pogodbenih obveznosti za sofinanciranje dejavnosti, programov in projektov dovoljena pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova oziroma za sofinanciranje programov in projektov, če je prejemnik oseba javnega prava ter je ustanovljena in deluje kot javni zavod, javni sklad, samoupravne narodne skupnosti ali zbornica, ki izvaja javna pooblastila.

2. **Zahtevek za izplačilo prvega obroka:**

po prejemu zahtevka (najkasneje v 180 dneh po prejemu predplačila) v skupni višini do največ 80% odobrenih sredstev za leto 2024, zmanjšanega za znesek izplačanega predplačila. Pogoj za odobritev zahtevka za izplačilo prvega obroka je popolno vsebinsko in finančno poročilo za poročano obdobje (vključno s predplačilom), ki ga izvajalec odda v skladu z obrazci in navodili MOL, ki so dostopni v spletni aplikaciji za prijavo na javni razpis (<https://erazpisisubvencije.ljubljana.si/>) in veljajo kot listine, ki so podlaga za izplačilo pogodbenih obveznosti.

3. **Zahtevek za izplačilo drugega obroka (končni zahtevek):**

najkasneje do 8. 11. 2024 za preostanek odobrenih sredstev. Pogoj za odobritev zahtevka za izplačilo drugega obroka sta popolno vsebinsko in finančno poročilo za vsa odobrena sredstva za leto 2024, ki ga izvajalec odda v skladu z obrazci in navodili MOL, ki so dostopni v spletni aplikaciji za prijavo na javni razpis (<https://erazpisisubvencije.ljubljana.si/>) in veljajo kot listine, ki so podlaga za izplačilo pogodbenih obveznosti. V poročilu se predvidi tudi morebitni program za meseca november in december 2024, za katerega izvajalec odda končno poročilo najkasneje do 20. 1. 2025. Pri izplačilu programa za meseca november in december se upoštevajo določila o predplačilih, skladno s 33. členom ZIPRS2324.

**Zahtevke za izplačilo je prejemnik/-ca dolžan posredovati MOL izključno v elektronski obliki kot e-račune skladno z veljavnimi predpisi. Zahtevku mora biti priloženo ustrezno vsebinsko in finančno poročilo.**

Zahtevke (e-račune) za izplačilo in poročila iz 5. in 6. člena te pogodbe izvajalec pošlje na naslov: Mestna občina Ljubljana, Mestni trg 1, 1000 Ljubljana, za Oddelek za kulturo. **Na zahtevku mora biti obvezno navedena številka pogodbe C7560-24-xxxxxx, ki je hkrati referenčna številka na e-računu, sicer se le-ta zavrne kot nepopoln.**

Izplačano predplačilo se v celoti poračuna in dopolni z obračunsko dokumentacijo pri naslednjem izplačilu, tako, da se znesek predplačila odšteje od vrednosti predloženega zahtevka za izplačilo. Če se na podlagi obračunske dokumentacije ugotovi nenamenska poraba predplačila, ga mora prejemnik vrniti z zakonskimi zamudnimi obrestmi od izplačila dalje v roku 30 dni od prejema poziva MOL za vračilo sredstev.

MOL bo sredstva za sofinanciranje programa nakazal v roku največ 30 dni po prejemu popolnega zahtevka za izplačilo in ustreznega poročila, kot je opredeljeno v prvem odstavku tega člena.

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

**6. člen**

Pogodbeni stranki se dogovorita za način poročanja o izvajanju programa kot sledi.

* **prvo delno poročilo** mora izvajalec oddati **ob oddaji zahtevka za izplačilo prvega obroka**, vsebovati pa mora opis vsebine že opravljenega dela in obračun dotedanjih stroškov izvajanega programa;
* **drugo delno poročilo** mora izvajalec oddati **najkasneje do 8. 11. 2024** ob oddaji zahtevka za izplačilo drugega obroka, vsebovati pa mora opis vsebine že opravljenega dela in obračun dotedanjih stroškov izvajanega programa;
* **zaključno vsebinsko in finančno poročilo** mora izvajalec oddati **najkasneje do 20. 1. 2025** vsebovati pa mora obračun vseh stroškov in seznam računov, povezanih z izvedenim programom ter z navedbo vseh sofinancerjev programa z njihovim deležem sofinanciranja ter opis vsebine opravljenega dela ter evalvacijo programa v skladu s kriteriji uspešnosti (skladnost z opredeljenimi cilji), učinkovitosti (razmerje med finančnim vložkom in rezultatom), primernosti (glede na izražene kulturne potrebe) in dostopnosti (število in struktura uporabnikov programa).

Izvajalec mora predložiti vsa poročila na predpisanih obrazcih preko spletne aplikacije (<https://erazpisisubvencije.ljubljana.si/>).

Izvajalec mora za delež sofinanciranja programa s strani MOL ob zahtevi MOL predložiti fotokopije računov oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja programa, z dokazili o plačilu, se štejejo za upravičene za sofinanciranje.

Neupravičeni stroški programa vedno predstavljajo breme, ki ga nosi izvajalec. Stroški, ki so upravičeni za sofinanciranje po tej pogodbi, so sestavljeni izključno iz upravičenih stroškov, navedenih v odobreni prijavi izvajalca na javni razpis. Da so stroški v okviru tega programa upravičeni, morajo:

* biti nujno potrebni za uspešno izvajanje programa;
* biti opredeljeni v prijavi izvajalca;
* biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* dejansko nastati;
* biti prepoznavni in preverljivi;
* biti podprti z izvirnimi dokazili;

in ne smejo biti financirani od drugih sofinancerjev programa (ne sme biti dvojno financiran za isti namen).

Skrbnik pogodbe na strani MOL bo ob predložitvi zaključnega vsebinskega in finančnega poročila preveril skladnost višine izplačanih proračunskih sredstev MOL z višino dejanskih stroškov za izvedbo programa.

V primeru, da MOL ugotovi, da je bilo izvajalcu izplačanih več sredstev, kot jih je dejansko porabil za izvedbo programa ali da je delež sofinanciranja programa s strani MOL višji, kot je dogovorjeno s to pogodbo ali da sredstva niso porabljena za namen, dogovorjen s to pogodbo, se izvajalec zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (tridesetih) dni od prejema pisnega poziva MOL za povrnitev sredstev.

V primeru, da izvajalec ne predloži poročila v pogodbeno določenem roku, MOL pisno pozove izvajalca k predložitvi poročila in določi nov rok za predložitev poročila. Če izvajalec ne predloži poročila v zahtevanem roku, lahko MOL odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (tridesetih) dni od prejema pisnega poziva MOL za povrnitev sredstev.

Če MOL ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oziroma porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od te pogodbe. V tem primeru je prejemnik dolžan povrniti MOL neupravičeno prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila. Prejemnik je dolžan povrniti tako določena sredstva v roku 30 (trideset) dni od prejema pisnega poziva MOL za vračilo sredstev.

**7. člen**

Dokončna višina sredstev za sofinanciranje programa za leta 2025, 2026 in 2027, način nakazovanja sredstev ter roki za oddajo delnih in zaključnih poročil za ta tri leta bodo določeni z dodatki k tej pogodbi za vsako leto posebej, in sicer najkasneje v roku 60 (šestdeset) dni po uveljavitvi proračuna MOL za posamezno leto.

**Izvajalec mora program dela in finančni načrt za posamezno naslednje leto posredovati najkasneje do 15. novembra tekočega leta na ustreznih obrazcih preko spletne aplikacije za javne razpise** (<https://erazpisisubvencije.ljubljana.si/>).

Višina sredstev za sofinanciranje programa v letih 2025, 2026 in 2027 bo odvisna od dogovorjenega obsega programa, od višine razpoložljivih sredstev v proračunu MOL za sofinanciranje posameznih kulturnih dejavnosti v letih 2025, 2026 in 2027, od ocene izvajanja dogovorjenega obsega programa v preteklem letu s strani pooblaščenega predstavnika MOL in od ocene pristojne strokovne komisije glede programskega načrta za posamezno proračunsko leto.

**8. člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena. V primeru ugotovljene nenamenske porabe sredstev MOL lahko odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (tridesetih) dni od prejema pisnega poziva MOL za povrnitev sredstev.

Izvajalec lahko finančna sredstva za sofinanciranje programa v letu 2024 črpa le v proračunskem letu 2024.

**9. člen**

V primeru, da nastopijo okoliščine, ki utegnejo vplivati na terminsko in/ali vsebinsko izvedbo programa, za katerega so dodeljena sredstva proračuna MOL, mora izvajalec v roku 15 (petnajstih) dni od dneva, ko izve za spremenjene okoliščine, vendar pred potekom roka za izvedbo programskih enot, pisno obrazložiti in utemeljiti svoj predlog za podaljšanje roka izvedbe programskih enot in roka porabe sredstev glede na predvideni terminski plan, s tem, da morajo biti sredstva porabljena do konca tekočega leta, oziroma obrazložiti predlagane vsebinske spremembe z navedbo razlogov. V nasprotnem primeru izvajalec izgubi pravico do nadaljnjega črpanja sredstev MOL po tej pogodbi.

Izvajalec lahko predlaga spremembo programa samo v obsegu in na način, ki ne pomeni bistvene spremembe vsebine programa, ki je predmet te pogodbe.

MOL glede na spremenjene okoliščine oceni, ali še vztraja pri sofinanciranju programa iz te pogodbe, zmanjša delež sofinanciranja ali pa odstopi od te pogodbe in zahteva vračilo neupravičeno prejetih sredstev MOL, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 (tridesetih) dni od prejema pisnega poziva MOL za povrnitev sredstev.

V primeru, da MOL vztraja pri sofinanciranju programa, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos aktivnosti ali izplačil v leto 2025 ali kasnejša leta.

**11. člen**

Izvajalec se obvezuje, da bo obvestil MOL tudi o spremembi vseh drugih okoliščin, ki utegnejo vplivati na izpolnitev njegovih pogodbenih obveznosti v roku 15 (petnajstih) dni po nastanku spremembe oziroma od takrat, ko je za spremembo izvedel, vendar pred izvedbo programskih enot.

**12. člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja MOL.

**13. člen**

Izvajalec se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12 in 128/22) in njegove morebitne spremembe. Izvajalec je dolžan pri objavah in predstavitvah programa iz te pogodbe oziroma pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora izvajalec objaviti tudi grb MOL s pripisom Mestna občina Ljubljana.

**14. člen**

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

* na strani MOL: \_\_\_\_\_\_\_\_\_\_\_\_\_\_\_, ki je skrbnik pogodbe, e-pošta: \_\_\_\_\_\_\_\_\_, tel.:\_\_\_\_\_\_\_\_\_;
* na strani izvajalca: \_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_ .

O morebitni spremembi pooblaščenega predstavnika se pogodbeni stranki pisno obvestita v roku 8 (osem) dni od nastale spremembe.

V imenu MOL ima njegov skrbnik pravico:

* izvajati nadzor nad izpolnjevanjem pogodbenih obveznosti,
* izvajati nadzor nad namensko porabo proračunskih sredstev MOL,
* kadarkoli zahtevati vpogled v vsakršno dokumentacijo, povezano z izvajanjem projekta,
* ugotavljati skladnost izvedenega projekta s to pogodbo in
* ugotavljati smotrnost uporabe sredstev za doseganje namena in ciljev iz te pogodbe,

izvajalec pa je dolžan to omogočiti.

**15. člen**

V primeru, da je pri izboru izvajalca po tej pogodbi ali pri izvajanju te pogodbe kdo v imenu ali na račun izvajalca, predstavniku, zastopniku ali posredniku MOL, javnemu uslužbencu mestne uprave ali funkcionarju MOL, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, javnemu uslužbencu mestne uprave ali funkcionarju MOL, izvajalcu ali njegovemu predstavniku, zastopniku ali posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

**16. člen**

MOL lahko odstopi od pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu izvajalec ne omogoči nadzora v skladu z določili te pogodbe;
* če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov;
* če izvajalec kako drugače krši svoje obveznosti, določene s to pogodbo.

**17. člen**

Vse spremembe in dopolnitve te pogodbe se dogovorijo v obliki pisnih dodatkov k pogodbi.

**18. člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

**19. člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v 3 (treh) enakih izvodih, od katerih prejme izvajalec 1 (en) izvod, MOL pa 2 (dva) izvoda.

Številka: Številka pogodbe: C7560-xx-xxxxxx

 Številka dok. DS:

Datum: Datum:

**IZVAJALEC MESTNA OBČINA LJUBLJANA**

ZASTOPNIKŽUPAN

**\_\_\_\_\_\_\_\_\_\_\_\_\_\_\_\_\_\_\_** *Zoran Janković*

1. V dejanski pogodbi uporabiti ustrezno obliko, glede na to, če je izvajalec davčni zavezanec ali ne. [↑](#footnote-ref-1)